Diari Oficial de la Generalitat Valenciana


Sumari del DOGV 8312, del 07-06-2018 (2018/5172)

Notificació de la sentència dictada en el judici verbal número 560/2012.
------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5172


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 560/2012. [2018/5172]  
En aquest procediment de judici verbal número 560/2012, seguit a instàncies d'Aguas de Valencia, SA, contra Carmen Gutiérrez Girona, s'ha dictat la sentència que literalment diu així:  
  
«Sentència número 184/2015  
Massamagrell, 13 d'octubre de 2015  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell i partit, ha vist aquestes actuacions de judici verbal seguides en aquest jutjat amb el número 560/2012, promogudes per l'entitat Aguas de Valencia, SA, representada pel procurador Gonzalo Sancho Gaspar, i sota la direcció lletrada de Javier Valero Llorca, contra Carmen Gutiérrez Girona, en rebel·lia, en reclamació de la quantitat.  
  
Antecedents de fet  
Primer. La indicada representació de l'actora va formular demanda de judici verbal que per torn de repartiment va correspondre a aquest jutjat contra Carmen Gutiérrez Girona en la qual, després d'invocar els fets i els fonaments jurídics que estime d'aplicació, acabava demanant que es dictara sentència per la qual es declarara la resolució del contracte subscrit entre ambdues, així com es condemnara a la demandada a pagar, a l'actora, la quantitat de 1.400,97 euros més els interessos legals des de la presentació de la demanda, amb imposició de les costes del procediment.  
Segon. Que admesa a tràmit la demanda i tenint per personada i part l'esmentada procuradora en nom i representació de la part actora, es va acordar citar les parts per al dia i l'hora que consta en les actuacions a fi de portar a efecte la celebració del judici verbal.  
Arribat el dia i hora fixada per a la celebració del judici verbal, aquest va tindre lloc amb l'assistència de l'actora degudament representada; no va comparéixer la demandada, que va ser declarada en rebel·lia.  
Tercer. Formulades, per la part compareixent, les al·legacions que estime pertinents, es va rebre el plet a prova, i es va proposar únicament la documental per reproduïda; i per això les actuacions van quedar concluses per a dictar sentència.  
Dispositiva  
Estime la demanda interposada pel procurador Gonzalo Sancho Gaspar en representació de l'entitat Aguas de Valencia, SA, contra Carmen Gutiérrez Girona, en rebel·lia i, en conseqüència:  
a) Declare resolt el contracte subscrit en data 26 d'abril de 2006, subministrament d'aigua, instal·lació i conservació del comptador, per a l'immoble situat en la localitat de Puçol, avinguda dels Hostalets, número 95, 20-A, i condemne la demandada a estar i passar per aquesta resolució; cal que facilite l'entrada al domicili on es presta el servei de subministrament d'aigua per a interceptar el pas de l'aigua.  
b) Condemne la demandada a satisfer a l'actora la suma de mil quatre-cents euros amb noranta-set cèntims (1.400,97 euros) més els interessos legals corresponents des de la data d'interpel·lació judicial. Així com al pagament de les costes causades.  
Notifiqueu aquesta resolució a les parts, així com que és susceptible de recurs d'apel·lació davant de l'Audiència Provincial de València, en el termini de vint dies, a comptar des de la notificació corresponent.  
Expediu el certificat d'aquesta sentència per a ser unida a les actuacions i incorporeu l'original en el llibre de sentències.  
Aquesta és la meua sentència, que pronuncie, mane i firme.  
Publicació. L'anterior sentència ha sigut firmada, llegida i publicada per la jutgessa que la subscriu, mentre celebrava audiència publica el dia 13 d'octubre de 2015. En done fe.»  
  
I atés que la persona demandada, Carmen Gutiérrez Girona, es troba en parador desconegut, expedisc aquest edicte a fi que li valga de notificació de forma deguda.  
  
Massamagrell, 23 de maig de 2018.- La lletrada de l'Administració de justícia: María Sofía Parrilla Galdón.